Diari Oficial de la Generalitat Valenciana


Sumari del DOGV 9762, del 09-01-2024 (2023/13103)

RESOLUCIÓ de 15 de desembre de 2023, de la sotssecretària de la Conselleria d'Educació, Universitats i Ocupació, per la qual es disposa la publicació del conveni subscrit entre la Generalitat, a través de la Conselleria d'Educació, Universitats i Ocupació, i la Universitat Politècnica de València (UPV), per a la realització d'accions formatives dirigides al col·lectiu de persones majors\_2023: línea S2605000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9762

Data del DOGV
:   09-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13515


Data del document
:   15-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 15 de desembre de 2023, de la sotssecretària de la Conselleria d'Educació, Universitats i Ocupació, per la qual es disposa la publicació del conveni subscrit entre la Generalitat, a través de la Conselleria d'Educació, Universitats i Ocupació, i la Universitat Politècnica de València (UPV), per a la realització d'accions formatives dirigides al col·lectiu de persones majors\_2023: línea S2605000. [2023/13282]  
  
La Generalitat, a través de la Consellleria d'Educació, Universitats i Ocupació, i la Universitat Politècnica de València, han subscrit en data 27 de setembre de 2023, prèvia tramitació reglamentària, el conveni de referència.  
En compliment del que s'estableix en l'article 9.3 de la Llei 38/2003, de 17 de novembre, general de subvencions, que estableix que «Les bases reguladores de cada tipus de subvenció es publicaran en el Boletín Oficial del Estado o en el diari oficial corresponent», procedeix la publicació en el Diari Oficial de la Generalitat Valenciana de l'indicat conveni, que ha quedat inscrit en el Registre de Convenis de la Generalitat amb el número 1008/2023 i que figura annex a esta resolució.  
València, 15 de desembre de 2023.- La sotssecretària de la Conselleria d'Educació, Universitats i Ocupació: Alida C. Mas Taberner.  
  
  
  
CONVENI DE COL·LABORACIÓ ENTRE LA GENERALITAT, A TRAVÉS DE LA CONSELLERIA D'EDUCACIÓ, UNIVERSITATS I OCUPACIÓ, I LA UNIVERSITAT POLITÈCNICA DE VALÈNCIA (UPV), PER A LA REALITZACIÓ D'ACCIONS FORMATIVES DIRIGIDES AL COL·LECTIU DE PERSONES MAJORS\_2023. Línia: S2605000  
  
Per una part, José Antonio Rovira Jover, conseller d'Educació, Universitats i Ocupació, nomenat per Decret 11/2023, de 19 de juliol, del president de la Generalitat, pel qual es nomena la persona titular d'aquesta conselleria, en nom i representació d'aquesta, en l'exercici d'atribucions que li confereix la Llei 5/1983, de 30 de desembre, del Consell, sobre subscripció de convenis, i expressament facultat per a aquest acte mitjançant l'Acord del Consell de data 12 de juliol de 2023.  
  
I per altra part, la Universitat Politècnica de València (d'ara en avant, UPV), amb CIF H0565786A, creada amb rang d'universitat en virtut del Decret 495/1971, d'11 de març (BOE 26.03.1971), amb seu al camí de Vera, s/n, de València (Regne d'Espanya), i en el seu nom i representació, José Esteban Capilla Romá, rector, que actua en nom i representació d'aquest organisme, amb poders suficients per a la celebrar aquest acte, en virtut de l'Acord de 27 d'abril de 2023, del Consell de Govern de la Universitat Politècnica de València, pel qual es deleguen determinades competències en matèria de convenis en diferents òrgans unipersonals de la Universitat Politècnica de València (DOGV 9589, 05.05.2023), de conformitat amb el que es disposa en els articles 9 i 10 de la Llei 40/2015, d'1 d'octubre, de règim jurídic del sector públic.  
  
  
EXPOSEN  
  
Des de l'any 1998 la Generalitat, juntament amb universitats de la Comunitat Valenciana, ha col·laborat en la posada en funcionament d'una oferta educativa dirigida al col·lectiu de persones majors, amb la finalitat d'ampliar els seus coneixements i integrar-los en la vida cultural universitària.  
Aquest conveni pretén adaptar l'oferta formativa a la demanda d'aquest col·lectiu, a fi de contribuir a la millora de les capacitats humanes de les persones majors tant des d'un punt de vista de formació acadèmica universitària com de la seua integració i desenvolupament social. Es pretén, amb això, crear un lloc de trobada on l'alumnat compartisca una experiència cultural, a través de diferents matèries, impartides fonamentalment per professat universitari i complementades amb diferents activitats socioculturals.  
Atés que la Generalitat i la Universitat Politècnica de València consideren d'interés comú fomentar la formació acadèmica i social d'aquest col·lectiu de persones majors,  
  
  
ACORDEN  
  
Primer. Objecte  
l'objecte d'aquest conveni és establir la col·laboració entre la Generalitat, a través de la Conselleria d'Educació, Universitats i Ocupació, i la Universitat de Politècnica de València (X4735055F), per a promoure la realització d'activitats acadèmiques dirigides al col·lectiu de persones majors, el contingut, l'estructura i el programa de les quals, que es desenvoluparan durant el curs acadèmic 2022-2023, s'especifiquen en l'annex I del present conveni.  
  
Segon. Import i pagament  
mitjançant el present conveni, es concedeix a la Universitat de Politècnica de València una subvenció prevista nominativament en els pressupostos de la Generalitat per a 2023, la concessió directa de la qual queda regulada en els articles 22.2.a de la Llei 38/2003, de 17 de novembre, general de subvencions, i l'article 168.1.a, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb l'article 11.4.a, del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
De conformitat amb això, la Conselleria d'Educació, Universitats i Ocupació col·laborarà amb una aportació màxima de 24.000,00 euros amb càrrec a l'aplicació pressupostària 62.38.86.238.97.5, línia de subvenció S2605000, del programa pressupostari 422.60, Universitat i estudis superiors, prevista en la Llei 9/2022, de 30 de desembre, de pressupostos de la Generalitat per a l'exercici 2023.  
  
La Conselleria d'Educació, Universitats i Ocupació abonarà la quantitat resultant en un únic pagament, mitjançant transferència bancària al compte designat per la Universitat Politècnica de València, després de revisar la documentació establida en l'acord seté com a compte justificatiu i haver determinat aquest import.  
  
Tercer. Publicitat de les activitats.  
la Universitat Politècnica de València es compromet a fer constar de manera explícita en la publicitat, fullets i altre material divulgatiu que realitze de les activitats subvencionades, que aquestes s'han desenvolupat amb la col·laboració de la Conselleria d'Educació, Universitats i Ocupació.  
  
Quart. Compatibilitat de la subvenció  
la Universitat Politècnica de València podrà obtindre subvencions o ajudes per a la mateixa finalitat, procedents de qualsevol administració o ens públic, sense que en cap cas siguen d'una quantia que, aïlladament o conjuntament, supere el cost total de l'activitat a desenvolupar per la Universitat.  
  
Cinqué. Despeses subvencionables  
podran ser despeses subvencionables aquelles que, de manera indubtable, responguen a la naturalesa de l'activitat subvencionada, que hagen tingut lloc durant el curs acadèmic 2022-2023, que resulten estrictament necessàries i que s'hagen realitzat i pagat abans de l'1 de novembre de 2023, segons els conceptes següents:  
a) Despeses de personal: retribucions salarials i cost empresarial de Seguretat Social.  
b) Aprovisionaments externs: despeses derivades de l'adquisició de béns i serveis externs de funcionament.  
c) Despeses derivades del manteniment del local i equips.  
d) Despeses inherents a actes, cursos, congressos i publicacions que realitze la Universitat.  
e) Despeses relatives a organització, desplaçament, allotjament i manutenció, derivades de les accions acadèmiques dels programes com ara jornades, seminaris, trobades i programes d'intercanvis.  
En cap cas el cost d'adquisició de les despeses subvencionables podrà superar el valor de mercat.  
La Universitat podrà subcontractar, si és el cas, fins a la totalitat de les actuacions del present conveni. En aquest cas, s'hauran de complir les condicions i requisits que s'estableixen en els articles 29 i 31.3 de la Llei 38/2003, de 17 de novembre, general de subvencions.  
La Universitat Politècnica de València no podrà concertar l'execució total o parcial de l'activitat subvencionada amb les persones o entitats relacionades en l'article 29, punt 7, de la Llei 38/2003, de 17 de novembre, general de subvencions.  
No serà subvencionable l'IVA satisfet per l'adquisició de béns o serveis, llevat que forme part del cost de l'activitat a desenvolupar pel beneficiari, no sent susceptible de recuperació o compensació, i així quede recollit en l'emplenament de l'annex II.  
  
Sisé. Obligacions de la universitat  
la Universitat Politècnica de València, amb caràcter previ a la signatura del conveni, haurà d'aportar una declaració responsable de no estar incursa en cap de les prohibicions per a obtindre la condició de beneficiari de subvencions públiques, de conformitat amb el que s'estableix en l'article 13 de la Llei 38/2003, de 17 de novembre, general de subvencions.  
La Universitat Politècnica de València declara que coneix i assumeix les obligacions que l'article 14 de la Llei 38/2003, general de subvencions, i el títol desé de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, imposen als beneficiaris de la subvenció.  
  
Seté. Compte justificatiu  
de conformitat amb l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, el compte justificatiu que presente la Universitat estarà format pels següents documents:  
· Una memòria d'actuació justificativa del compliment de les condicions imposades en la concessió de la subvenció, firmada per un òrgan competent, amb indicació de les activitats realitzades i dels resultats obtinguts. En tot cas, la memòria recollirà el nombre total d'alumnes matriculats en les activitats acadèmiques objecte del present conveni.  
  
· Una relació classificada de les despeses amb identificació del creditor, factures i altres documents de valor probatori equivalent amb validesa en el tràfic jurídic, mercantil o amb eficàcia administrativa, el seu import, data d'emissió i data de pagament (pagament l'acreditació del qual serà objecte del pla de control de la subvenció), amb el format establit en l'annex II.  
· Una relació detallada d'altres ingressos, incloent-hi els propis, o subvencions que hagen finançat l'activitat subvencionada amb indicació de l'import i la seua procedència, segons model establit en l'annex III.  
  
· Una còpia de tota la publicitat, fullets i resta de material divulgatiu que la universitat elabore per a donar a conéixer les activitats finançades pel present conveni, podent donar compliment a l'obligació recollida en l'acord tercer amb la inclusió de la imatge institucional de la conselleria concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació.  
  
A l'efecte de la comprovació material de l'efectiva realització de l'activitat prevista en el pla de control vigent, control complementari a la comprovació administrativa del compte justificatiu, la Conselleria d'Educació, Universitats i Ocupació podrà requerir qualsevol altra documentació i els justificants de despesa que estime oportuns i que permeten obtindre evidència raonable sobre l'adequada aplicació de la subvenció. A aquest efecte, les factures o documents de valor probatori equivalent en el tràfic jurídic mercantil o amb eficàcia administrativa, seleccionats entre els integrants de la documentació justificativa relacionada anteriorment, haurien de ser presentats estampillats en els termes de l'article 73 del Reglament de la Llei general de subvencions.   
  
La presentació del compte justificatiu es podrà realitzar de manera telemàtica mitjançant el següent procediment:  
https://www.gva.es/es/inicio/procedimientos'id\_proc=G18494  
Aquesta documentació es podrà annexar en format ZIP, si cal.  
  
Com ja s'ha indicat, queda sotmés el present conveni al pla de control aplicable durant el procediment de concessió i comprovació de la justificació de subvencions atorgades amb càrrec a la dotació pressupostària d'aquest organisme en la línia S2605000, Foment activitats universitàries per a majors, publicat en la pàgina web de la Conselleria.  
  
La Universitat haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
  
Huité. Supòsits de minoració de la subvenció  
En el cas que les despeses justificades siguen inferiors a l'aportació prevista per aquest conveni, o de concurrència de l'aportació amb altres ajudes o subvencions, de manera que se supere en conjunt el cost de l'activitat, l'aportació esmentada es minorarà en la quantia corresponent.  
En tot cas, la presentació del compte justificatiu podrà realitzar-se fins al 15 de novembre de 2023.  
No obstant això, la Generalitat podrà ampliar el termini establit en el paràgraf anterior.  
  
Nové. Aplicabilitat de l'article 107 del tfue  
la subvenció concedida no requereix la notificació prèvia per a la seua autorització a la Comissió Europea, ja que no compleix els requisits de l'apartat 1 de l'article 107 del TFUE, segons el que s'estableix en el Decret 128/2017, de 29 de setembre, del Consell, perquè no suposa per a la Universitat Politècnica de València, un avantatge econòmic que porte aparellada falsejament de la competència, atés que l'objecte subvencionat no constitueix una activitat econòmica, i no afecta els intercanvis comercials entre estats membres.  
De conformitat amb el que es disposa en l'article 3.4 del ja esmentat Decret 128/2017, no serà obligatòria ni la notificació prèvia per a la seua autorització ni la comunicació a la Comissió Europea del present projecte de subvenció; i se seguirà, per a enllestir el procediment, el que s'estableix en l'article 4, apartat 5 d'aquest decret.  
  
Desé. Òrgan mixt de seguiment i control  
es crearà un òrgan mixt de seguiment i control de les actuacions del present conveni, integrat per dues persones membres de cadascuna de les parts, nomenades a aquest efecte per la Conselleria d'Educació, Universitats i Ocupació i per la Universitat Politècnica de València.  
Aquest òrgan tindrà en compte el que es disposa en l'Acord de 10 de març de 2017, del Consell, d'aprovació del II Pla d'igualtat de dones i homes de l'Administració de la Generalitat.  
El règim de funcionament de l'òrgan mixt ha de ser conforme amb el que s'estableix en els articles 15 i següents de la Llei 40/2015, d'1 d'octubre, de règim jurídic del sector públic, i tindrà atribuïdes les següents funcions:  
a) Supervisar l'execució del present conveni, així com adoptar les decisions i dictar les instruccions necessàries amb la finalitat d'assegurar la realització correcta de les activitats convingudes, inclosa a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels acords.  
b) Informar a les parts dels retards i incidències que es puguen presentar durant l'execució del conveni.  
Haurà de remetre's una còpia de les actes, acords o informes que, si és el cas, emeta l'òrgan mixt de seguiment i control a la direcció general amb competència en matèria d'universitats.  
  
Onzé. Causes de resolució  
d'acord amb el que s'estableix en l'article 51 de la Llei 40/2015, d'1 d'octubre, de règim jurídic del sector públic, seran causa de resolució del present conveni, amb els efectes que pertoquen legalment:  
  
a) El transcurs del termini de vigència del conveni sense haver-ne acordat la pròrroga.  
b) L'acord unànime de totes les persones signants. En aquest cas, ambdues institucions prendran les mesures necessàries per a evitar perjudicis tant a aquestes com a tercers, i s'entendrà que hauran de continuar les accions ja iniciades, fins a concloure-les.  
c) L'incompliment de les obligacions i compromisos assumits per part d'alguna de les persones signants.  
En aquest cas, ambdues institucions prendran les mesures necessàries per a evitar perjudicis tant a aquestes com a tercers, i s'entendrà que hauran de continuar les accions ja iniciades, fins a concloure-les.  
  
Aquest requeriment serà comunicat a la persona responsable del mecanisme de seguiment, vigilància i control de l'execució del conveni i a les altres parts signants.  
Si ha transcorregut el termini indicat en el requeriment i persisteix l'incompliment, la part que el va dirigir notificarà a les parts signants la concurrència de la causa de resolució i s'entendrà resolt el conveni.  
  
La resolució del conveni per aquesta causa, si així ho acorda l'òrgan mixt de seguiment i control, podrà comportar la indemnització dels perjudicis causats.  
d) Per decisió judicial declaratòria de la nul·litat del conveni.  
e) Per qualsevol altra causa diferent de les anteriors prevista en altres lleis i aplicable al cas.  
Quan es produïsca algun d'aquests supòsits, l'òrgan mixt de seguiment i control es reunirà per a establir la forma en què hagen de finalitzar les actuacions en execució, i s'establirà un termini improrrogable per a finalitzar-les.  
  
Dotzé. Eficàcia i vigència  
el present conveni té eficàcia des del dia que se signe i estarà vigent fins al 31 de desembre de 2023.  
  
Tretzé. Qüestions litigioses  
Les qüestions litigioses que puguen sorgir en la interpretació o compliment de les obligacions que es deriven del present conveni, i que no hagen pogut ser dirimides per l'òrgan mixt de seguiment i control, previst en l'acord desé, se sotmetran a la jurisdicció contenciosa administrativa, i serà l'òrgan competent perquè se'n prenga coneixement el Tribunal Superior de Justícia de la Comunitat Valenciana (article 10 de la Llei 29/1998, de 13 de juliol, reguladora de la jurisdicció contenciosa administrativa).  
  
Catorzé. Reintegrament o minoració de la subvenció  
serà procedent el reintegrament de la subvenció concedida o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en el present conveni, així com en els supòsits de causes de reintegrament que s'estableixen en l'article 37 de la Llei 38/2003, de 17 de novembre, general de subvencions.  
El procediment de reintegrament s'ajustarà a les previsions contingudes en l'article 172 de la Llei 1/2015, de la Generalitat, d'hisenda pública, del sector públic instrumental i de subvencions.  
  
Quinzé. Règim jurídic aplicable  
seran aplicables a aquest conveni la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 40/2015, d'1 d'octubre, de règim jurídic del sector públic, i el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Setzé. Clàusula de transparència  
De conformitat amb el que s'estableix en la Llei 19/2013, de 9 de desembre, de transparència, accés a la informació pública i bon govern, així com en la Llei de la Generalitat 2/2015, de 2 d'abril, de transparència, bon govern i participació ciutadana de la Comunitat Valenciana, que ha passat a denominar-se «de participació ciutadana de la Comunitat Valenciana», i sense perjudici de l'entrada en vigor, durant el tràmit d'aquest conveni, de la Llei 1/2022, de 13 d'abril, de transparència i bon govern de la Comunitat Valenciana, per a un adequat compliment de les exigències de publicitat activa, pel que fa a la publicació dels convenis, aquest conveni serà objecte de publicació tant en el portal de transparència de la Generalitat com en la pàgina web de la Universitat Politècnica de València.  
  
Desseté. Protecció de dades de caràcter personal  
les parts s'obliguen respecte de la protecció de les dades de caràcter personal que puguen obtindre's i tractar-se per a fer efectiu el present conveni, al compliment del Reglament (UE) 2016/679 del Parlament Europeu i del Consell del 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, així com a la Llei orgànica 3/2018, de 5 de desembre, de protecció de dades personals i garantia dels drets digitals, en relació amb qualsevol activitat de tractament de les dades de caràcter personal que es produïsca durant l'execució i en el marc del present conveni.  
I per deixar-ne constància, se signa el present conveni en la data de la signatura electrònica.  
  
  
ANNEX I  
  
La Universitat Sènior és l'encarregada d'elaborar i organitzar l'oferta formativa de caràcter universitari específica per a majors de 55 anys, impartint docència en els tres campus de la UPV: Vera (València), Alcoi i Gandia.  
  
ESTRUCTURA  
  
Programes formatius oferits que engloben tota l'activitat acadèmica i cultural sota els programes denominats:  
a. Diplomat Sènior UPV, cursos sènior i cursos monogràfics.  
b. Altres activitats formatives  
  
CONTINGUT I PROGRAMA D'ACTIVITATS  
  
a. Diplomatura sènior, cursos sènior i cursos monogràfics  
1. Diplomat Sènior UPV, al campus de Vera.  
Consta de tres cursos (1r, 2n i 3r) que es desenvoluparan al llarg de tres cursos acadèmics. Cadascun inclou, a més de les hores de formació acadèmica, altres activitats culturals. En finalitzar, s'obtindrà el títol de DIPLOMAT SÈNIOR UPV.  
  
1r CURS DIPLOMATURA SÈNIOR UPV 2022-2023. 120 hores/any  
· L'evolució de la ciutat de València a través de les seues cartografies urbanes del segle XVII a l'actualitat  
· La música «clàssica»: orígens i evolució  
· La contaminació i el medi ambient: Problemes i solucions-  
· Art del Renaixement italià: Marc històric, cultural i artístic a la Itàlia del S. XV-XVI  
· Torturant les dades  
· Curiositats probabilístiques  
· Iniciació a la jardineria i el coneixement de la flora ornamental  
· Arquitectura de la ciutat de València (l'Edat Mitjana)  
· Alimentació, nutrició i salut. Bases de la dieta mediterrània  
· Coneixement del vi  
  
2n CURS DIPLOMATURA SÈNIOR UPV 2022-2023. 120 hores/any  
· Els afectes en la vellesa: comprenent les nostres relacions i integrant les nostres pèrdues  
· Introducció a l'astronomia i l'astrofísica  
· L'impacte de l'activitat humana sobre el medi ambient.  
· Nutrició, aliments tradicionals i agroecologia  
· L'agenda 2030 i els objectius de desenvolupament sostenible  
· Història de l'art valencià. Visions artístiques i culturals   
· Arquitectura de la ciutat de València (del Renaixement a la Modernitat)  
· Paisatgisme contemporani: reptes i tendències del disseny actual  
· Introducció a l'evolució humana  
  
3r CURS DIPLOMATURA SÈNIOR UPV 2022-2023. 120 hores/any  
· Astrofísica moderna  
· Introducció a la història de la matemàtica  
· La ciència i tecnologia del futur: i com ens facilitaran la vida en breu  
· La interacció de la llum i la química en el segle XXI  
· Una visió ambientalista del nostre món  
· Cinema espanyol  
· Escultura viva. Pràctiques escultòriques en la quotidianitat  
· Sistemes alimentaris sostenibles per a l'alimentació saludable.  
· Envelliment, soledat i noves tecnologies  
  
2. Cursos sènior (campus Alcoi i Gandia).  
Consta d'un curs (campus de Gandia) o dos cursos (campus Alcoi), en els quals es desenvolupen diferents assignatures abraçant temàtiques variades, incloent-hi visites culturals vinculades amb la docència impartida.  
  
1r CURS SÈNIOR ALCOI 2022-2023. 120 hores/any  
· Trobades fortuïtes amb la bellesa.  
· La transformació digital en les nostres vides.  
· La música i la seua història: una panoràmica general del segle XX (II)  
· 4 dones de pel·lícula.  
· Sobre la Xina i el xinés en el segle XXI: Llengua i cultura  
· La còpia alcoiana del llençol sant: una relíquia (quasi) desconeguda  
· Abans de la guerra  
· Nous models econòmics - l'economia del bé comú-EBC  
· Neuropsicologia: com són les nostres funcions superiors  
· Curs de flora de les comarques centrals valencianes: La Diània  
· Un discurs impactant (el poder de l'oratòria)  
· Eureka!!  
· La mitologia I  
· Els Borja I  
· Plantes medicinals i complements alimentosos  
  
2n CURS SÈNIOR ALCOI 2022-2023. 120 hores/any  
· Els Borja Mites i llegendes II part  
· Creadores i artistes  
· Economia circular, del reciclatge al crasi oil  
· Una qüestió de grandària i quantitat   
· Programa Obres i autors extraordinaris de la literatura universal II  
  
· La música i la seua història: una panoràmica general del segle XX (II)  
· El benestar del nostre cervell a través dels anys  
· Geografia de la província d'Alacant. Conéixer l'espai geogràfic per al desenvolupament sostenible.   
· Sabem el que mengem-  
· Dies de ràdio  
· La revolució industrial i les noves manifestacions artístiques a Alcoi: art nouveau, art déco i sezession  
· La mitologia II  
· Tot el que sempre has volgut saber sobre màrqueting  
· L'impacte del sistema agroalimentari  
  
CURS SÈNIOR GANDIA 2022-2023. 120 hores/any  
· Saber llegir i entendre una ciutat  
· Conéixer el territori. Rutes per les comarques valencianes: identitat, coneixement i gaudi  
· Una visió crítica de la història de la música  
· El sucre a la Safor, l'enginy d'Oliva s. XVI  
· L'origen de les coses II  
· Art i arqueologia clàssica. Un viatge des de la cultura hel·lena a l'art romà i els seus antecedents etruscos.  
· La poesia del disseny  
· Els Borja  
· De la ràdio al podcast  
  
3. Cursos monogràfics, fonamentalment en campus de Vera.  
Plantejats com a continuïtat, de duració i temàtica concreta incloent-hi, en algun cas, tallers pràctics i /o visites, que permet a l'alumnat aprofundir en un tema específic i crear el seu propi disseny curricular.  
  
01. IMPRESCINDIBLES DEL CINEMA EN V. O. (4a EDICIÓ)  
02. MONOGRÀFIC TEÒRIC PRÀCTIC DE TEATRE LLEGIT  
  
03. ESCRIPTURA CREATIVA PER A GESTIONAR EMOCIONS I ACTIVAR LA MENT  
04. MITOLOGIA CLÀSSICA  
05. LES AVANTGUARDES ARTÍSTIQUES DEL SEGLE XX  
06. LA MÚSICA CLÀSSICA: REPERTORI IMPRESCINDIBLE  
07. INTRODUCCIÓ A LA PRÀCTICA DE MINDFULNESS (ATENCIÓ PLENA)  
08. EN CADA CANVI HI HA UNA OPORTUNITAT: ESTILS DE VIDA I ALIMENTS SALUDABLES  
09. JAZZ: UNA HISTÒRIA INTERMINABLE (PART I)  
10. MANTENIMENT I APROFUNDIMENT EN LA PRÀCTICA DE MINDFULNESS  
11. L'ALTRA HISTÒRIA DE L'ART. CLAUS PER A ENTENDRE-LA I GAUDIR-LA  
12. EL MISTERI DE LA MÚSICA: REVELAT  
13. CONÉIXER EL TERRITORI. RUTES PER LES COMARQUES VALENCIANES:  
IDENTITAT, CONEIXEMENT I GAUDI  
14. CUINA I SALUT  
15. ROMÀNIC: ART I CULTURA MEDIEVAL  
16. TALLER DE MEMÒRIA I HABILITATS SOCIALS  
17. GÒTIC: ART I CULTURA MEDIEVAL  
18. LA CUINA DEL MEDITERRANI  
19. TALLER DE MEMÒRIA: ESTIMULACIÓ COGNITIVA PER A MILLORAR LA MEMÒRIA  
20. UN MÓN PER DESCOBRIR. LA IMPORTÀNCIA DE LA CARTOGRAFIA I LA SEUA INFLUÈNCIA EN EL RUMB DE LA HISTÒRIA  
21. TEMES D'HISTÒRIA I CULTURA VALENCIANES: 3a EDICIÓ  
22. PAISATGE I CIVILITZACIONS DEL MEDITERRANI  
23. INTEL·LIGÈNCIA EMOCIONAL EN ADULTS MAJORS. COMPRENENT I GESTIONANT LES EMOCIONS.  
24. L'ÈTICA: UNA BRÚIXOLA PER A LA VIDA  
25. ELS BORJA  
26. MUSEUS, GALERIES I CENTRES D'ART CONTEMPORANI. CONCEPCIÓ I DISSENY DE LES SEUES EXPOSICIONS  
27. TAST DE VINS I ENOLOGIA  
28. DOBLATGE EN CINEMA I SÈRIES PART 1  
29. EDUCACIÓ VISUAL I: COM MIRAR UNA OBRA D'ART, ELEMENTS BÀSICS D'EXPRESSIÓ ARTÍSTICA  
30. DOBLATGE EN CINEMA I SÈRIES PART 2  
31. EDUCACIÓ VISUAL II: COM MIRAR UNA OBRA D'ART, LA COMPOSICIÓ  
32. APRÉN A TRAURE PARTIT A TAULETES I MÒBILS (GRUP A)  
33. APRÉN A TRAURE PARTIT A TAULETES I MÒBILS (GRUP B)  
34. SERVEIS I APLICACIONS D'INTERNET EN LA PUNTA DELS DITS  
35. FOTOGRAFIA DIGITAL I: COM USAR LA CAMBRA  
36. FOTOGRAFIA DIGITAL II: COM MILLORAR LES TEUES FOTOS  
37. INTERNET: SERVEIS I APLICACIONS EN ELS TEMPS DEL 5G  
38. SERVEIS ÚTILS DE LA INTERNET ACTUAL: EL FUTUR ÉS ACÍ, APROFITA'L  
39. TRAU-LI PROFIT Al TEU MÒBIL I TAULETA: FES TURISME INTEL·LIGENT, COMPRES I ALTRES GESTIONS AMB E I S  
40. PINTURA NIVELL INICIACIÓ  
41. PINTURA: NIVELL AVANÇAT  
42. DIBUIX DE LA FIGURA HUMANA I ENTORN. TÈCNIQUES GRÀFIQUES I COLOR  
43. MONOGRÀFIC DE PRÀCTICA CORAL  
  
CURSOS IDIOMES  
ANGLÉS A1 UNIVERSITAT SÈNIOR  
ANGLÉS A2.1 UNIVERSITAT SÈNIOR  
ANGLÉS A2.2 UNIVERSITAT SÈNIOR  
ANGLÉS B1+.1 UNIVERSITAT SÈNIOR  
ANGLÉS B1.1 UNIVERSITAT SÈNIOR  
ANGLÉS B1+2 UNIVERSITAT SÈNIOR  
ANGLÉS B1.2 UNIVERSITAT SÈNIOR  
ANGLÉS B2+.1 UNIVERSITAT SÈNIOR  
ANGLÉS B2.1 UNIVERSITAT SÈNIOR  
ANGLÉS B2+2 UNIVERSITAT SÈNIOR  
ANGLÉS B2.2 UNIVERSITAT SÈNIOR  
  
b. Altres activitats formatives  
1. Realització de jornades/conferències/tallers formatius i informatius, de diferents temàtiques, entre aquestes: Jornades sobre l'ús de les plataformes en línia de la UPV: PoliformaT, TEAMS; jornada d'acolliment, dirigida a l'alumnat del grau sènior. A més.  
2. Activitats acadèmiques vinculades amb el programa d'Intercampus per a l'alumnat dels tres campus.  
· JORNADA INTERCAMPUS ALUMNAT CAMPUS GANDIA EN CAMPUS DE VERA  
· JORNADA INTERCAMPUS ALUMNAT CAMPUS ALCOI EN CAMPUS GANDIA   
· JORNADA INTERCAMPUS ALUMNAT CAMPUS DE VERA CAMPUS ALCOI  
  
3. Activitats acadèmiques vinculades amb l'Intercanvi d'estudiants sènior amb programes de majors en altres universitats espanyoles o estrangeres.  
· INTERCANVI ACADÈMIC ENTRE ELS PROGRAMES UNIVERSITARIS PER A MAJORS DE LA UdC i la UPV  
  
4. Conferències i activitats d'interés per a l'alumnat desenvolupades al llarg del curs acadèmic